Document ID: 31993R0785

ΚΑΝΟΝΙΣΜΟΣ (ΕΟΚ) αριθ. 785/93 ΤΗΣ ΕΠΙΤΡΟΠΗΣ της 31ης Μαρτίου 1993 για την τροποποίηση του κανονισμού (ΕΟΚ) αριθ. 2251/92 περί του ελέγχου της ποιότητας των νωπών οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 10 παράγραφος 1 και το άρθρο 12 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2251/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3720/92 (4), πρέπει να τροποποιηθεί, για να διευκρινιστεί ότι ο έλεγχος της συμφωνίας πραγματοποιείται πριν τα προϊόντα γίνουν δεκτά στο τελωνειακό έδαφος της Κοινότητας-
ότι το μέτρο αυτό πρέπει να ληφθεί σύμφωνα με την αναγνώριση που έγινε στο παρελθόν όσον αφορά τα πιστοποιητικά ποιότητας της ΟΕΕ/ΟΗΕ και του ΟΟΣΑ- ότι πρέπει να διορθωθούν τα συντακτικά λάθη των πιστοποιητικών ΕΟΚ-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2251/92 τροποποιείται ως εξής:
1. Το άρθρο 8 παράγραφος 1 αντικαθίσταται από το ακόλουθο κείμενο:
1. Πριν από την είσοδό τους στο τελωνειακό έδαφος της Κοινότητας, τα οπωροκηπευτικά προελεύσεως τρίτων χωρών που προορίζονται να καταναλωθούν νωπά και για τα οποία υπάρχουν κοινές προδιαγραφές ποιότητας, υποβάλλονται σε έλεγχο καταλληλότητας για να διαπιστωθεί κατά πόσο τα εμπορεύματα ανταποκρίνονται στις κοινές προδιαγραφές ποιότητας ή για τις άλλες τρίτες χώρες εκτός των ευρωπαϊκών τρίτων χωρών και των μη ευρωπαϊκών τρίτων χωρών της μεσογείου, σε τουλάχιστον ισοδύναμες προδιαγραφές.
2. Το άρθρο 9 παράγραφος 4 αντικαθίσταται από το ακόλουθο κείμενο:
4. Τα εμπορεύματα προελεύσεως τρίτων χωρών, στις οποίες η επίσημη υπηρεσία ελέγχου έχει λάβει την έγκριση που προβλέπεται στην παράγραφο 3, συνοδεύονται από το πιστοποιητικό ελέγχου που εκδίδεται από την εν λόγω υπηρεσία που βεβαιώνει την τήρηση της ποιοτικής προδιαγραφής της κατηγορίας στην οποία έχει ταξινομηθεί το προϊόν. Το πιστοποιητικό αποτελεί τεκμήριο ότι κατά την εξαγωγή τους τα προϊόντα ανταποκρίνονται προς την προδιαγραφή.
Οι αρμόδιοι οργανισμοί των κρατών μελών επαληθεύουν τακτικά την τήρηση των προδιαγραφών των προϊόντων προελεύσεως τρίτων χωρών.
Η διάρκεια ισχύος του πιστοποιητικού ελέγχου καθορίζεται από την επίσημη υπηρεσία ελέγχου με βάση τη φύση του προϊόντος προκειμένου να διασφαλίζεται η τήρηση των προδιαγραφών.
Εάν δεν ισχύει πλέον το πιστοποιητικό ελέγχου, εφαρμόζεται η παράγραφος 5.
Το πιστοποιητικό ελέγχου πρέπει να καταρτίζεται χρησιμοποιώντας ένα από τα ακόλουθα τρία υποδείγματα:
- το υπόδειγμα που προβλέπεται στο παράρτημα Ι,
- το υπόδειγμα ΟΕΕ/ΟΗΕ (Οικονομική Επιτροπή για την Ευρώπη/Ηνωμένα Έθνη), που έχει προσαρτηθεί στο πρωτόκολλο της Γενεύης για τις προδιαγραφές των νωπών οπωροκηπευτικών και των ξηρών ή αποξηραμένων φρούτων,
- το υπόδειγμα ΟΟΣΑ (Οργανισμός Οικονομικής Εργασίας και Αναπτύξεως), που έχει προσαρτηθεί στην απόφαση του Συμβουλίου του ΟΟΣΑ όσον αφορά το "καθεστώς" του ΟΟΣΑ για την εφαρμογή των διεθνών προδιαγραφών στα οπωροκηπευτικά.
3. Το άρθρο 9 παράγραφος 5 πρώτο εδάφιο αντικαθίσταται από το ακόλουθο κείμενο:
5. Για τα εμπορεύματα προελεύσεως τρίτων χωρών στις οποίες οι υπηρεσίες ελέγχου δεν έχουν εγκριθεί ή για τα εμπορεύματα που προέρχονται από τρίτες χώρες των οποίων οι υπηρεσίες έχουν εγκριθεί αλλά τα οποία δεν συνοδεύονται από το πιστοποιητικό ελέγχου που προβλέπεται στην παράγραφο 4 κατά τη στιγμή της εισαγωγής τους, η τελωνειακή αρχή επιτρέπει τη θέση του σε ελεύθερη κυκλοφορία στο τελωνεικό έδαφος της Κοινότητας εάν το εμπόρευμα έχει ελεγχθεί σύμφωνα με το άρθρο 3.
4. Τα παραρτήματα Ι και ΙΙ αντικαθίστανται από τα παραρτήματα Ι και ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ωστόσο, οι οργανισμοί ελέγχου μπορούν να συνεχίζουν να χρησιμοποιούν, έως την 1η Ιανουαρίου 1994, τα ήδη υπάρχοντα πιστοποιητικά.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1993.

Labels: 7
3
17
5